Élénk kereslet az MBH Jelzálogbank jelzáloglevél-aukcióján

Sikeres volt az MBH Jelzálogbank jelzáloglevél-kibocsátása, a bank eredetileg 12 milliárd forint értékben meghirdetett jelzáloglevél-aukcióján több mint 14 milliárd forintos befektetői igény mutatkozott.

Az MBH Jelzálogbank június 28-án tartotta idei negyedik jelzáloglevél-aukcióját, amelynek keretében nyilvános ajánlattételre bocsátotta a 2027. április 22-i lejáratú, változó – háromhavi BUBOR+30 bázispont – kamatozású, MJ27NV01 jelzáloglevél első sorozatrészletét. A 12 milliárd forintra meghirdetett aukció keretében a tőkepiaci szereplők összesen 14,250 milliárd forint értékben nyújtottak be ajánlatot, amelyből a túljegyzésre tekintettel a bank végül 12,450 milliárd forintot fogadott el.

„Csaknem másfél év után bocsátottunk ki ismét változó kamatozású jelzálogleveleket, alkalmazkodva a piaci igényekhez. Az MBH Jelzálogbank májusi létrejötte óta második sikeres aukciónkat tartottuk, ezzel is bizonyítva, hogy az MBH Csoport a tőkepiaci szempontból volatilis időszakokban is jelen van a piacon, és meghatározó szereplő” – mondta Dr. Nagy Gyula, az MBH Jelzálogbank vezérigazgatója.

Sajtókapcsolat:

* sajto@mbhbank.hu

Eredeti tartalom: MBH Bank

Továbbította: Helló Sajtó! Üzleti Sajtószolgálat

Ez a sajtóközlemény a következő linken érhető el:https://hellosajto.hu/3850/elenk-kereslet-az-mbh-jelzalogbank-jelzaloglevel-aukciojan/